A batalla tien una gran multiplicidat de nombres. O nombre más emplegato en a historiografía occidental ye batalla de Grunwald emplegando o nombre en polaco d'uno d'os dos puestos amanatos á o lugar d'a batalla, Grunwald, pero gosa emplegar-se tamién mal escrito, como batalla de Grünwald (ixo s'escayece a sobén en a historiografía en castellán, fácil que por malinterpretar que ye un toponimo alemán). No gosa emplegar-se o nombre con a versión alemana del toponimo, batalla de Grünfelde, en estar ista una linia historiografica d'orichen polaco que plega á o resto d'Europa a traviés de Francia.